**09/02/208**

**Παρουσίαση του θέματος «Κοινωνική αλληλεγγύη» στις «Ημέρες Δημογρατίας»**

 **του Δήμου Καλαμαριάς**

**Η παρουσίασή μας αντλεί και από το σενάριο του Κ. Ταλαμπίρη**

 [**«Ο κόσμος της αλληλεγγύης»**](http://proteas.greek-language.gr/scenarios.html?lq=%CE%9F+%CE%9A%CE%9F%CE%A3%CE%9C%CE%9F%CE%A3+%CE%A4%CE%97%CE%A3+%CE%91%CE%9B%CE%9B%25http://proteas.greek-language.gr/scenarios.html?lq=%CE%9F+%CE%9A%CE%9F%CE%A3%CE%9C%CE%9F%CE%A3+%CE%A4%CE%97%CE%A3+%CE%91%CE%9B%CE%9B%CE%97%CE%9B%CE%95%CE%93%CE%93%CE%A5%CE%97%CE%A3CE%97%CE%9B%CE%95%CE%93%CE%93%CE%A5%CE%97%CE%A3)

**που δημιουργήθηκε υπό την επιστημονική καθοδήγηση του ΚΕΓ**

**Τι είναι η κοινωνική αλληλεγγύη;**

 Αυτό είναι το ερώτημα που μας έβαλε η δασκάλα μας κ. Βασική Παναγιωτίδου, ένα χειμωνιάτικο πρωινό και καταπιαστήκαμε με τη βοήθειά της να ψάχνουμε, να διερευνούμε στο διαδίκτυο, να συζητούμε και να προβληματιζόμαστε πάνω σε αυτή την έννοια η οποία στην πατρίδα μας τα τελευταία χρόνια και λόγω της οικονομικής κρίσης συζητιέται πολύ. Και αυτό γιατί είναι ακριβώς αυτή η οικονομική κρίση και οι δυσκολίες που βιώνουν οι γονείς μας κι εμείς τα παιδιά σήμερα που μας οδήγησαν στο να στραφούμε περισσότερο ο ένας στον άλλον, να βοηθηθούμε μεταξύ μας και να δημιουργήσουμε δίκτυα συνεργασίας και αλληλοϋποστήριξης.

Τι είναι λοιπόν η κοινωνική αλληλεγγύη; Θα σας απαντήσουμε με τα δικά μας λόγια όπως το καταλάβαμε από όσα ψάξαμε, διερευνήσαμε, ακούσαμε και είδαμε: Κοινωνική αλληλλεγγύη είναι

«Να βοηθάμε ο ένας τον άλλον».

«Να ανταλλάσσουμε αγαθά».

 «Να νοιαζόμαστε για τον συνάνθρωπό μας».

«Να μην τα θέλουμε όλα για τον εαυτό μας».

«Να δίνουμε άλλα πράγματα στους άλλους».

 «Να βοηθάμε το έργο της Εκκλησίας».

Κοινωνική Αλληλεγγύη λοιπόν για μας είναι η βοήθεια που δίνουμε αλλά και δεχόμαστε από τους συνανθρώπους μας ως μέλη μιας ομάδας ώστε να έχουμε μια ομορφότερη ζωή.

Είναι αλήθεια ότι ενώ ακούμε για πράξεις αλληλοβοήθειας και αλληλεγγύης δεν φανταζόμασταν ότι υπήρχαν τόσα οργανωμένα δίκτυα αλληλεγγύης στην Ελλάδα, ούτε είχαμε συνειδητοποιήσει ότι τόσοι πολλοί άνθρωποι δένονται σε ομάδες με σκοπό να βοηθήσουν και να βοηθηθούν . Τουλάχιστον 59 δίκτυα και φορείς μετρήσαμε στο διαδίκτυο ότι έχουν δημιουργηθεί στη χώρα μας. Να μερικοί μόνο:

[Γιατροί Χωρίς Σύνορα (MSF)](http://www.tovima.gr/afieromata/solidarity/solidarity-organizations/place/?placeid=30)

[Διεύθυνση Κοινωνικής Μέριμνας και Αλληλεγγύης του Δήμου Καλαμαριάς](http://kalamaria.gr/%CE%B4%CE%B9%CE%BF%CE%AF%CE%BA%CE%B7%CF%83%CE%B7/%CE%B1%CE%BD%CF%84%CE%B9%CE%B4%CE%B7%CE%BC%CE%B1%CF%81%CF%87%CE%AF%CE%B1-%CE%BA%CE%BF%CE%B9%CE%BD%CF%89%CE%BD%CE%B9%CE%BA%CE%AE%CF%82-%CF%80%CE%BF%CE%BB%CE%B9%CF%84%CE%B9%CE%BA%CE%AE%CF%82-%CE%B1/%CE%B4%CE%B9%CE%B5%CF%8D%CE%B8%CF%85%CE%BD%CF%83%CE%B7-%CE%BA%CE%BF%CE%B9%CE%BD%CF%89%CE%BD%CE%B9%CE%BA%CE%AE%CF%82-%CE%BC%CE%AD%CF%81%CE%B9%CE%BC%CE%BD%CE%B1%CF%82-%CE%B1%CE%BB%CE%B7%CE%BB%CE%B5/)

[Γιατροί του Κόσμου](http://www.tovima.gr/afieromata/solidarity/solidarity-organizations/place/?placeid=32)

[Μ.Κ.Ο. ΑΠΟΣΤΟΛΗ της Ιεράς Αρχιεπισκοπής Αθηνών](http://www.tovima.gr/afieromata/solidarity/solidarity-organizations/place/?placeid=67)

[Σύλλογος «ΠΝΟΗ για το παιδί και την οικογένεια»](http://www.tovima.gr/afieromata/solidarity/solidarity-organizations/place/?placeid=9810)

[Το Χαμόγελο του Παιδιού](http://www.tovima.gr/afieromata/solidarity/solidarity-organizations/place/?placeid=9839)

["ΜΠΟΡΟΥΜΕ Saving Food - Saving Lives"](http://www.tovima.gr/afieromata/solidarity/solidarity-organizations/place/?placeid=10182)

[UNICEF](http://www.tovima.gr/afieromata/solidarity/solidarity-organizations/place/?placeid=10267)

[Μαζί για το Παιδί](http://www.tovima.gr/afieromata/solidarity/solidarity-organizations/place/?placeid=10287)

[Όλοι Μαζί](http://www.tovima.gr/afieromata/solidarity/solidarity-organizations/place/?placeid=20301)

[Κέντρο Ζωής](http://www.tovima.gr/afieromata/solidarity/solidarity-organizations/place/?placeid=20310)

[MKO «Αποστολή ΑΝΘΡΩΠΟΣ»](http://www.tovima.gr/afieromata/solidarity/solidarity-organizations/place/?placeid=20336)

[Δίκτυο για τα Δικαιώματα του Παιδιού](http://www.tovima.gr/afieromata/solidarity/solidarity-organizations/place/?placeid=20339)

 Ένας ολόκληρος κόσμος δηλαδή. Ο κόσμος της αλληλεγγύης. Την αξία της αλληλεγγύης για να γίνει η ζωή μας ομορφότερη και να απαλύνονται τα προβλήματά μας την έχουν αναδείξει καλλιτέχνες, άνθρωποι των γραμμάτων, της εκκλησίας, των επιχειρήσεων, αθλητές. Δεκάδες σχετικά διαφημιστικά μηνύματα κυκλοφορούν στο διαδίκτυο και στην τηλεόραση. Θα σας δείξουμε από όσα βρήκαμε μόνο τρία που γιατί άγγιξαν περισσότερο:

Μ.Κ.Ο. - Αποστολή Ζωής, «Χριστουγεννιάτικο spot 2012» Αναρτημένο στον διαδικτυακό τόπο: <http://www.youtube.com/watch?v=3_Md4Hf4slw>

Μ.Κ.Ο. – Γιατροί χωρίς Σύνορα., «Javier Bardem – Παστίλιες για τον πόνο του άλλου». Αναρτημένο στον διαδικτυακό τόπο: <http://www.youtube.com/watch?v=PFH0E-xxtEs>

<https://www.youtube.com/watch?v=DGLWTMiHbdE>

Όπως ίσως κι εσείς συμπεραίνετε από τα βίντεο που είδαμε η αλληλεγγύη και η αλληλοβοήθεια καλύπτουν βέβαια τις ανάγκες των ανθρώπων για ένδυση, τροφή, υγεία και παιδεία αλλά η αλληλεγγύη μπορεί να εκφράζεται και με διαφορετικούς τρόπους όπως είδαμε στο τελευταίο βίντεο με τον αγώνα μπάσκετ...

Τώρα βέβαια εσείς που μας ακούτε με το δίκιο σας μπορεί να μας ρωτήσετε: Κι εσείς που μας μιλάτε, τα παιδιά του σχολείου σας μαζί με τους δασκάλους σας τι κάνετε για την κοινωνική αλληλεγγύη; Ε λοιπόν, στο σχολείο μας εμπνευστήκαμε και δημιουργήσαμε τη δική μας ομάδα αλληλεγγύης. Της δώσαμε όνομα, σκοπό και δράση. Την ονομάσαμε «Μια αγκαλιά για όλους». Μέλη της είναι η Διευθύντριά μας κ. Σαμαρά Σωτηρία, όλα τα παιδιά του σχολείου μας, όλοι οι δάσκαλοί μας και οι γονείς μας και σκοπός της είναι να κάνει ομορφότερη τη σχολική μας ζωή, τη ζωή των συμμαθητών/τριών μας αλλά και των γύρω μας που έχουν ανάγκη.

Τώρα θα σας αναφέρουμε και θα σας παρουσιάσουμε συνοπτικά μερικές μόνο δράσεις της δηλ της ομάδας αλληλεγγύης μας:

Με την ομάδα μας λοιπόν

* σχεδόν κάθε χρόνο τις ημέρες των γιορτών συγκεντρώνουμε τρόφιμα είτε για το Κοινωνικό Παντοπωλείο του Δήμου Καλαμαριάς, είτε για τον ενοριακό ναό του Αγίου Παντελεήμονα, είτε για το παιδικό χωριό SOS
* μέλη της ομάδας μας μία χρονιά οργάνωσαν ένα μπαζάρ για να βοηθήσουμε με χρήματα συμμαθητή μας που είχε απόλυτη ανάγκη
* άλλα μέλη της ομάδας μας οργάνωσαν άλλη χρονιά και δεύτερο μπαζάρ με δημιουργίες που κατασκεύασαν τα ίδια και συγκεντρώσαμε αρκετά χρήματα τα οποία δώσαμε ως ένδειξη της αλληλεγγύης μας στην Unisef. Η Unisef ονόμασε από τότε το σχολείο μας «Σχολείο Υπερασπιστή των παιδιών». Είμαστε τόσο περήφανοι γι’ αυτόν τον τίτλο!
* Το πιάτο της αλληλεγγύης είναι άλλη μια δράση μας. Κάθε μέρα στο διάλειμμα μέλη της ομάδας μας σε ένα πιάτο βάζαμε όλοι και όλες κάτι από το δεκατιανό μας και τρώγαμε όλοι μαζί
* Το δίκτυο ψωμιού ήταν άλλη μια δράση της ομάδας αλληλεγγύης μας.
* Πέρσι υποδεχτήκαμε στο σχολείο μας δύο Σύριους μαθητές και μία Σύρια μαθήτρια και τα μέλη της ομάδας μας έδρασαν και πάλι. Οργάνωσαν ένα γεύμα στο σχολείο προς υποδοχή των δοκιμασμένων προσφυγόπουλων και καθένα παιδί της ομάδας μας έφερε και ένα δώρο για να καλωσορίσουμε στη μεγάλη οικογένεια του σχολείου μας τους νέους συμμαθητές και συμμαθήτριές μας που μείναν μαζί μας μόνο λίγους μήνες. Ήταν μια ξεχωριστή μέρα αγάπης και κοινωνικής αλληλεγγύης που θα μας μείνει αξέχαστη.
* Αφήσαμε τελευταία τη φετινή δράση της ομάδας μας. Φέτος όλο το σχολείο μαζί κάνουμε ένα πρότζεκτ για το δάσος με τίτλο «Δάσος ένας θαυμάσιος κόσμος. Ας τον ανακαλύψουμε για να τον αγαπήσουμε». Τι σχέση έχει θα μας πείτε τώρα ένα πρόζεκτ για το δάσος με την κοινωνική αλληλεγγύη; Στο πλαίσιο αυτού του πρότζεκτ επισκεφτήκαμε όλα τα παιδιά του σχολείου μας δύο φορές δάση της περιοχής μας και με περιβαλλοντική συνείδηση συλλέξαμε υλικά από το δάσος, σκασμένα κουκουνάρια, ξερά φύλλα, πεσμένες πευκοβελόνες και βελανίδια. Με όλα αυτά τα υλικά και με την ακούραστη και υπομονετική καθοδήγηση των δασκάλων μας δημιουργήσαμε πολλές χριστουγεννιάτικες συνθέσεις και οργανώσαμε και πάλι ένα μπαζάρ με σκοπό τα χρήματα που θα συγκεντρώναμε να τα δώσουμε στο σχολείο για να καλύψουμε ανάγκες μας σε εξοπλισμό μέσα στις τάξεις μας. Ξοδέψαμε μόλις 30 ευρώ για να στήσουμε όλο το μπαζάρ μας και συγκεντρώσαμε 470 ευρώ με τα οποία αγοράσαμε κουρτίνες σκίασης και βάλαμε καλωδίωση για διαδίκτυο σε τρεις αίθουσες. Η κοινωνική αυτή αλληλεγγύη που αναπτύχθηκε ανάμεσα στα μέλη της ομάδας μας «Μια αγκαλιά για όλους» μάς έδωσε πέρα από τα υλικά αγαθά πολλή χαρά και δύναμη και την ικανοποίηση ότι βοηθήσαμε κι εμείς με τις δυνάμεις μας το σχολείο μας.

Κοινωνική Αλληλεγγύη λοιπόν δηλαδή η βοήθεια που δίνουμε αλλά και δεχόμαστε από τα μέλη της ομάδας του σχολείουμας ώστε να έχουμε μια ομορφότερη ζωή. Κοινωνική Αλληλεγγύη με μια ξεχωριστή ομάδα την ομάδα «Μια αγκαλιά για όλους», την ομάδα του σχολείου μας, του 20ΟΥ Δημοτικού Σχολείου Καλαμαριάς